1.pielikums

iepirkuma nolikumam

(NVA 2018/29)

**Tehniskā specifikācija**

**Iepirkumam Publisko iepirkumu likuma 9. panta kārtībā „Ekspertu pakalpojumi biznesa plānu izvērtēšanai un apstiprināto biznesa plānu īstenošanas atbilstības novērtēšanai”**

1. **Vispārēja informācija un pakalpojuma mērķis**
   1. Pakalpojuma mērķis ir veikt bezdarbnieku izstrādāto un iesniegto biznesa plānu izvērtēšanu, uzraudzīt Nodarbinātības valsts aģentūras (turpmāk – NVA ) atbalstīto biznesa plānu īstenošanu 24 mēnešu periodā un sniegt noslēguma atzinumus.
   2. NVA organizētajā aktīvā nodarbinātības pasākumā ,,Pasākumi komercdarbības vai pašnodarbinātības uzsākšanai” (turpmāk - Pasākums) iesaista NVA reģistrētus bezdarbniekus, kuri vēlas ar NVA finansiālu atbalstu uzsākt komercdarbību vai pašnodarbinātību un kuri atbilst vismaz vienam no šādiem nosacījumiem:
      1. ir ieguvuši profesionālo vidējo izglītību vai augstāko izglītību uzņēmējdarbības, biznesa vadības vai citā tām pielīdzināmā jomā vai jomā, kurā plānots uzsākt komercdarbību vai pašnodarbinātību;
      2. ir apguvuši profesionālās izglītības programmas, kas nodrošina nepieciešamās zināšanas uzņēmējdarbības vadības jomā vai jomā, kurā plānots uzsākt komercdarbību vai pašnodarbinātību;
      3. ir ieguvuši profesionālo vidējo izglītību vai augstāko izglītību un apguvuši neformālās izglītības programmu (ne mazāk kā 120 akadēmiskās stundas) ar uzņēmējdarbības vadību saistītā jomā.
   3. Bezdarbnieki sadarbībā ar NVA izvēlētiem konsultantiem sagatavo biznesa plānus, kurus izvērtē NVA izvēlēti neatkarīgi eksperti (turpmāk – eksperti). Bezdarbniekiem, kuru biznesa plāni ir saņēmuši pozitīvāko ekspertu atzinumu, NVA sniedz finansiālo atbalstu šādā apmērā:

1.3.1.vienreizēju komercdarbības dotāciju līdz *EUR 5000* viena biznesa plāna īstenošanai saskaņā ar apstiprināto biznesa plāna komercdarbības dotācijas izlietojuma tāmi;

1.3.2. mēneša dotāciju biznesa plāna īstenošanas sākumposmā (pirmajos sešos mēnešos) – valstī noteiktās minimālās mēneša darba algas apmērā.

1.4. Pretendentam iepriekšējo trīs gadu laikā (no 2015.gada līdz piedāvājuma iesniegšanas brīdim) ir pieredze vismaz 60 biznesa plānu izvērtēšanā un 60 biznesa plānu īstenošanas uzraudzībā. Ar pieredzi biznesa plānu izvērtēšanā un īstenošanas uzraudzībā, saprot uzņēmējdarbības izvērtēšanu atbilstoši izstrādātā biznesa plāna nosacījumiem un Latvijas Republikas normatīvajiem aktiem, pašnodarbinātā izdarīto ierakstu pārbaude saimnieciskās darbības ieņēmumu un izdevumu uzskaites žurnālā vai komersanta sagatavoto apgrozījuma pārskatu pārbaude par ieņēmumiem un izdevumiem, uzņēmējdarbības analīze un ieteikumi uzņēmējdarbības uzlabošanai, pašnodarbinātā vai komersanta veikto nodokļu nomaksu pārbaude, u.c.

1. **Iepirkuma priekšmets**

2.1.Ekspertu pakalpojumi biznesa plānu izvērtēšanai un atbalstīto biznesa plānu īstenošanas atbilstības novērtēšanai NVA pasākumā iesaistītiem bezdarbniekiem.

2.2.Pasākuma īstenošana plānota visā Latvijas Republikas teritorijā.

1. **Plānotais apjoms un**  **pakalpojuma nodrošināšanas kārtība**
   1. Bezdarbnieku iesaiste Pasākumā ir plānota **2019. un 2020. gadā**. Pakalpojums sniedzams divās kārtās.
   2. **Pakalpojuma pirmā kārta – biznesa plānu izvērtēšana**:
      1. Pretendents piecu darba dienu laikā no līguma noslēgšanas dienas izstrādā un iesniedz sasakņošanai NVA biznesa plānu izvērtēšanas metodiku.
      2. NVA nodrošina biznesa plānu elektronisko versiju iesniegšanu ekspertiem.
      3. eksperti izvērtē pasākumā iesaistīto bezdarbnieku biznesa plānus atbilstoši izstrādātajai un NVA saskaņotajai biznesa plānu vērtēšanas metodikai un sagatavo atzinumu ar argumentētu vērtējumu par katra biznesa plāna dzīvotspēju.
      4. Iesniedz NVA - atzinumus par biznesa plānu izvērtējumu; atzinumu par biznesa plānu izvērtējumu apkopojumu, uzskaitot izvērtētos biznesa plānus atbilstoši iegūto punktu skaitam dilstošā secībā;
      5. eksperti saskaņo to biznesa plānu komercdarbības dotācijas izlietojuma tāmes divos eksemplāros, kuru īstenošanai tiks sniegts NVA atbalsts;
      6. izpildītājs izskata bezdarbnieka rakstiski iesniegtu pretenziju par biznesa plāna izvērtējumu un rakstiski informē NVA par izvērtējuma pārskatīšanas rezultātiem.
   3. **Pakalpojuma otrā kārta – biznesa plānu uzraudzība:**
      1. eksperti veic NVA **atbalstīto biznesa plānu** īstenošanas atbilstības pārbaudi vienu reizi trijos mēnešos un ne mazāk kā astoņas reizes 24 (divdesmit četru) mēnešu periodā no bezdarbnieku līgumu ar NVA par atbalsta pakalpojumu saņemšanu noslēgšanas dienas.
      2. Par katru biznesa plāna pārbaudi eksperti iesniedz pasūtītājam pārskatu par biznesa plāna īstenošanas pārbaudes rezultātiem (turpmāk – pārskats). Pārskatu sagatavo pasākuma īstenošanas vietā, tiekoties klātienē ar bezdarbnieku, novērtējot bezdarbnieka uzsāktās pašnodarbinātības vai komercdarbības reālo darbību un izvērtējot bezdarbnieka uzrādītos dokumentus;
      3. eksperti izvērtē un saskaņo bezdarbnieku sagatavotos grozījumus biznesa plānu komercdarbības dotācijas izlietojuma tāmēs;
      4. pasākuma īstenošanas nobeigumā eksperti iesniedz detalizētu noslēguma atzinumu par biznesa plānu īstenošanas atbilstību un dinamiku visā pasākuma īstenošanas periodā.
   4. Pakalpojuma apjoms **2019. un 2020.gadā**

|  |  |  |
| --- | --- | --- |
|  | Pakalpojuma apjoms 2019.gadā | Pakalpojuma apjoms 2020.gadā |
| Pirmā kārta (izvērtējamo biznesa plānu skaits) | 150 | 150 |
| Otrā kārta (Aģentūras atbalstāmo biznesa plānu skaits) | 75 | 75 |

* 1. Viena gada ietvaros pakalpojuma pirmā un otrā kārta var tikt organizēta dalīti – pirmajā pusgadā, veicot biznesa plānu izvērtēšanu ne mazāk ka 50% no plānotā kopējā biznesa plānu skaita un otrajā pusgadā, veicot biznesa plānu izvērtēšanu atlikušajai daļai no plānotā kopējā biznesa plānu skaita. Minētais procentuālais dalījums attiecas arī uz pakalpojuma otro kārtu.
  2. Pakalpojuma pirmās kārtas ietvaros plānotais izvērtējamo biznesa plānu skaits var tikt palielināts par 20 biznesa plāniem. Pakalpojuma otrās kārtas ietvaros plānotais uzraugāmo biznesa plānu skaits var tikt palielināts par 10 biznesa plāniem.
  3. Iepirkuma līguma izpildes laikā NVA negarantē plānoto bezdarbnieku skaita iesaistīšanu pasākumā pilnā apjomā.
  4. Eksperti visa līguma darbības laikā sadarbojas ar NVA izvēlētajiem konsultantiem biznesa plānu izstrādes, izvērtēšanas un uzraudzības jautājumos.

1. **Pārējie nosacījumi**
   1. Publisko iepirkumu likuma 9.panta noteiktajā kārtībā ar izvēlēto pretendentu tiks slēgts iepirkuma līgums aktīvā nodarbinātības pasākuma ,,Pasākumi komercdarbības vai pašnodarbinātības uzsākšanai” ietvaros.
   2. Finansēšanas avots - nodarbinātības speciālais budžets.